
Lumaban sa gitna ng malawakang 
pagdurusa sa ilalim ni Marcos 


umasok sa bagong kabanata ang kasaysayan ng paglaban ng sambaya- 

nang Pilipino sa pag-upo ni Ferdinand Marcos Jr bilang bagong pinuno 

ng estadong neokolonyal. Malaking hamon sa sambayanan at sa 
kanilang mga pwersang patrioyotiko at demokratiko na patatagin ang 
pagkakaisa ng bayan at isulong ang kanilang mga pakikibaka. 


Gaya ng kanyang amang dikta- 
dor at mga nauna sa kanya, si 
Marcos ay isang burukratang kapi- 
talistang kumakatawan sa interes 
ng naghaharing uri ng malalaking 
burgesyang kumprador at malala- 
king panginoong maylupa. 

Naupo si Marcos sa poder sa 
panahong sadsad sa krisis ang nag- 
haharing sistemang malakolonyal at 
malapyudal. Lalo itong pinadapa ng 
militaristang lockdown at palpak na 
tugon sa pandemyang Covid-19. Su- 
balit sa halip na bigyan ng sariling 
paa para makatindig ang ekonomya, 
ipinagpapatuloy ang nakalulumpong 
mga patakarang neoliberal sa gitna 


ng pandaigdigang krisis ng kapitalis- 
mo. 

Ang reaksyunaryong gubyerno 
ay binangkarote ng korapsyon at 
paglulustay sa militar at pulis. Ibi- 
naon ito sa utang ng nagdaang rehi- 
meng Duterte. Dumadausdos ang 
halaga ng piso kontra sa dolyar. Lu- 
malaki ang depisito sa kalakalan sa 
pagtaas ng halaga ng mga produk- 
tong inaangkat. Matumal ang pamu- 
muhunan at nangangalugi ang mali- 
liit na negosyo. Sanlima ng badyet 
ay nauubos sa pagbayad sa utang na 
hindi naman pinakinabangan ng 
taumbayan, kaya't kulang na kulang 
ang nakalaan sa pangangailangan 


ng mamamayan. 

Bumubulusok ang kabuhayan ng 
sambayanang Pilipino. Milyun-mil- 
yong manggagawa at anakpawis ang 
walang trabaho o mapagkakitaan. 
Kulang na kulang ang sahod at kita, 
lalo't sumisirit ang presyo ng langis, 
pagkain, pamasahe, matrikula, ga- 
mot at serbisyong medikal, at iba 
pang bilihin at serbisyo. Bagsak ang 
kabuhayan ng masang magsasaka 
dahil sa laki ng upa sa lupa, mala- 
king gastos sa produksyon, mataas 
na interes sa pautang, bagsak na 
presyo ng bentahan ng mga produk- 
tong bukid at pagbaha ng imported 
na bigas, gulay, maging ng karneng 
baboy. Bagsak din ang kabuhayan ng 
masang mangingisda dahil sa pang- 
gigipit sa pamamalakaya, laluna sa 
karagatang inaagaw ng China. 

Hindi sapat ang maghapong 
pagbabanat ng buto at magdamag 


na pagpupuyat upang ibsan ang gu- 
tom ng kanilang mga anak at bigyan 
sila ng disente o kahit magaang bu- 
hay. Hindi sapat ang mumong limos 
na ibinibigay ng gubyerno para iahon 
sila mula sa lusak ng pagdurusa. 
Hindi sapat ang pagtitiis at pagtiti- 
yaga, lalo't batid nila kung papaa- 
nong kumakamkam ng yaman at na- 
bubuhay sa karangyaan ang mga 
naghaharing uri at mga kawatan sa 
gubyerno. 

Kumakalam ang sikmura at ku- 
mukulo ang dugo ng sambayanang 
Pilipino. Sa harap ng sumisidhing 
galit ng bayan na mistulang nag-aal- 
burutong bulkan, nagpapalipad si 
Marcos ng mga pangako at panagi- 
nip ng kasaganahan, katiyakan sa 
pagkain at murang presyo. Subalit 
ilang araw lamang matapos manum- 
pa at mangako, isang lihim na piging 
ng papuri kay Imeldang kawatan ang 
idinaos ng mga Marcos sa bulwagan 
ng Malacariang-simpleng meryenda, 
diumano, pero malaking insulto sa 
mga gutom, nagtitiis at nagtitiyaga. 

Walang buting ihahatid ang 
gubyerno ni Marcos na nais ikulong 
ang bayan sa ilusyon at panaginip. 
Sa tangkang pahupain ang galit ng 
mga Pilipino, binilog ni Marcos ang 
kanilang ulo nang ideklarang hindi 
siya naniniwala na umaabot na sa 
mahigit 6% ang tantos ng implasyon 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray, Ingles at Espanyol. 
Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


bra) ang.bayan@cpp.ph 


o pagtaas ng presyo ng mga bilihin. 
Pinalalabas niyang mas madunong 
pa siya sa masang saksi sa araw-a- 
raw na pagpaimbulog ng presyo sa 
mga palengke at tindahan. 

Itakwil ang hinahabing mga 
ilusyon ni Marcos! Ipaglaban ang 
mga karapatan at kagalingan! Wa- 
lang matatamo sa pagdudulog o pa- 
mamalimos sa mga nagsasamantala, 
nang-aapi at sugapang kawatan. 
Kung hindi sama-samang sisigaw 
ang bayan, hindi sila pakikinggan. 
Kung hindi yayanigin ng kanilang 
yabag ang mga kalsada, hindi mati- 
tinag ang mga naghahari-harian. 

Kailangang likhain ng sambaya- 
nan ang makapangyarihang kilusan 
para ipaglaban at ipagtanggol ang 
kanilang interes at kapakanan. Tu- 
ngo rito, dapat ibayong palakasin at 
paramihin pa ang bilang ng mga un- 
yon laluna sa pinakamalalaking pa- 
gawaan at empresa, gayundin ang 
iba't ibang anyo ng mga demokrati- 
kong samahang masa sa mga baryo 
sa kanayunan, komunidad sa kalun- 
suran, sa mga unibersidad, tangga- 
pan, simbahan at mga ospital. Tipu- 
nin ang interes ng mga manggaga- 
wa, magsasaka at iba't ibang sektor, 
bigyan sila ng tinig, at organisahin 
ang kanilang mga pakikibaka. 

Dapat walang-kapagurang isa- 
gawa ang mga pag-aaral tungkol sa 

kalagayan ng bansa, ng kani-kani- 
lang sektor at komunidad, at ang 
mga solusyon sa kinakaharap na 
mga problema ng bayan. Ilimbag 
ang mga polyeto at pahayagan 
upang magsilbing daluyan at instru- 
mento para sa pagbubuklod sa ma- 
sa. Ilunsad ang iba't ibang mga 
pagkilos ng masa para ihayag ang 
kanilang mga hinaing at kahingian 
para ibaba ang presyo ng mga bili- 
hin, itaas ang sahod at sweldo, tra- 
baho, disenteng pabahay, libreng 
pamamahagi ng lupa, pagpapababa 
ng upa sa lupa at interes sa pau- 
tang, makatwirang presyo sa pro- 
duktong bukid, libreng edukasyon, 
libreng serbisyong medikal, at iba 
pang hakbang na kailangang-kaila- 
ngan ng mamamayan. 

Dapat pandayin ang loob ng 
masa sa harap ng paninindak at pa- 
nunupil ng mga armadong pwersa 
ng estado. Dapat mabatid ng lahat 
na ang kanilang pagsasama-sama 
ang hindi natutuyong bukal ng kani- 
lang tapang. Walang anumang tindi 
ng panggigipit at paniniil ang maka- 
dadaig sa kanilang determinasyon 
na sama-samang lumaban. 

Sa iba't ibang panig ng mundo, 
mula Korea hanggang Ecuador, mu- 
la Uruguay hanggang United King- 
dom, sumisiklab ang mga welga at 
protesta ng mga manggagawa, 
magsasaka, mga minorya at iba 
pang aping sektor sa harap ng krisis 
at labis na paghihirap at pang-aapi. 
Katulad sa mga bansang ito, ang 
pagdurusa ng mamamayang Pilipino 
ay mistulang tuyong dayami na nag- 
hihintay ng diklap para maging da- 
kilang apoy ng paglaban sa malawak 
na kanayunan at kalunsuran. 

Dapat tuluy-tuloy na lahatang- 
panig na magpalakas at magpala- 
wak ang Partido upang itaas ang 
kakayahan nitong pamunuan ang 
sambayanang Pilipino sa kanilang 
mga pakikibaka. Dapat magrekrut at 
magsanay ng libu-libong mga kadre 
na bubuo at mamumuno sa mga sa- 
ngay ng Partido na malalim at mala- 
wak na nakaugat sa masa, at nasa 
katayuan na mamuno sa kanila sa 
lahat ng larangan ng pakikibaka. 

[AB 

Organisadong pag-aaklas, 
umaarangkada sa buong mundo 


| gato ang buong mundo sa harap ng sumisidhing pandaigdigang kapita- W 
listang krisis na lubos na nagpapahirap sa masang anakpawis. Dulot ni- N 
to, kabi-kabila ang mga dambuhalang protesta ng mga unyon at demokrati- 
kong organisasyon para sa dagdag-sahod, pagbaba ng presyo ng langis at mga 
karapatang pang-ekonomya at kagalingan sa buong mundo. 


Paro Nacional sa Latin America 

Tagumpay ang 18-araw na Paro 
Nacional (pambansang welga) na 
inilunsad ng Confederación de 
Nacionalidades Indigenas del Ecua- 
dor (Conaie), pederasyon ng mga 
grupong katutubong Ecuadorian. 
Nagtapos ang welga noong Hunyo 
30 matapos tugunan ng gubyerno ni 
Guillermo Lazo ang 10-puntong ka- 
hingian ng grupo. 

Kabilang dito ang pagpapababa 
sa presyo ng langis nang 15 sentimo, 
pagkontrol sa presyo ng batayang 
mga bilihin, pagdedeklara ng emer- 
gency sa sektor ng kalusugan para 
pabilisin ang pagsusuplay ng mga 
gamot, ayuda para sa mahihirap na 
pamilya, subsidyo sa produksyon at 
pagpapababa sa interes sa utang ng 
mga magsasaka at iba pa. 

Mula Hunyo 13, libu-libong ka- 
tutubo at ibang mga sektor ang hu- 
mugos sa mga lansangan para pigi- 
lan ang pagdaan ng mga sasakyan at 
tao. Pinaralisa nila ang mahigit 20 
mayor na mga daan. Sa kasagsagan 
ng mga protesta, naitala ng mga 
grupo sa karapatang-tao ang aabot 
sa anim na napatay, 300 sugatan at 
iligal na pag-aresto sa serye ng mga 
pambubuwag ng mga pulis. 

Paro Nacional din ang inilulun- 
sad ng mga unyon at organisasyong 
masa sa Uruguay simula ikalawang 
linggo ng Hunyo. 

Sunud-sunod na naglunsad ng 
mga pagkilos ang mga sektoral na 
organisasyon laban sa pagkaltas sa 
badyet sa serbisyong panlipunan. 
Noong Hunyo 9, nagwelga ang un- 
yon ng mga manggagawa sa in- 
dustriya ng bakal at gatas. Sinundan 
sila ng mga guro at kabataan noong 
Hunyo 15 para labanan ang kaltas- 
badyet sa sektor ng edukasyon. 

Sa sumunod na araw, nagwelga 
ang mga empleyado ng gubyerno. 
Noong Hunyo 29, nagwelga ang mga 
manggagawa sa konstruksyon at su- 
munod ang mga manggagawang 
pandagat noong Hulyo 5. Giit nila 
ang seguridad sa trabaho, pabahay, 
kolektibong pakikipagnegosasyon at 
iba pa. 

Sa Panama, inilunsad ng mga 
unyon at malalapad na alyansa ang 
pambansang welga mula Hulyo 1 la- 
ban sa anila'y “mga patakarang 
neoliberal na lalupang lumala sa ila- 
lim ng pandemya.” Sinuong nila ang 
marahas na tugon ng estado at bi- 
narikadahan ang mga mayor na kal- 
sada at nagmartsa sa malalaking 
syudad. 

Kabilang sa kanilang mga igini- 
giit ang pagpapababa ng presyo ng 
langis, mga batayang bilihin at ga- 
mot at dagdag na sahod at sweldo. 
Panawagan din nila ang pagsugpo sa 
korapsyon, pagsaayos ng mga 
eskwelahan, pagpapalayas sa apat 
na base militar ng US sa bansa at 
pagsuporta sa mga pambansang mi- 
norya. 


Mga welgang manggagawa 

Umaabot sa 80,000 katao ang 
lumahok sa welgang inilunsad ng 
mamamayan sa Belgium noong Hun- 
yo 20. Iginigiit nila ang pagtugon ng 
gubyerno sa nagtataasang presyo at 
halaga ng pamumuhay. Sigaw ng 
mga raliyista ang mga panawagang 
"More respect, higher wages" (Dag- 
dag na respeto, itaas ang sahod) at 
"End excise duty" (Alisin ang buwis 
sa mga kalakal.) Naparalisa ng pro- 
testa ang lokal na transportasyon 
kabilang ang operasyon ng paliparan 
sa Brussels. 

Sa South Korea, hindi bababa sa 


50, 000 ang Sa sa syudad ng 
Seoul noong Hulyo 2 para ipanawa- 
gan ang pagpapaunlad sa kalagayan 
ng mga manggagawa. Pinamunuan 
ang protesta ng grupong Korean 
Confederation of Trade Unions. Ito 


ang unang malaking protestang ini- 
lunsad sa bansa sa ilalim ng bagong 
gubyerno ni Pres. Yoon Suk-yeol. 

Sa France, nagwelga noong Hul- 
yo 1 ang libu-libong manggagawa sa 
transportasyon para igiit ang dag- 
dag-sahod sa harap ng nakapipilay 
na implasyon. Sa isang paliparan, 
nagawang pansamantalang parali- 
sahin ang 17% ng mga byahe. Ito rin 
ang unang araw ng lokal na pana- 
hon ng bakasyon sa bansa. 

Sa United Kingdom, dalawang 
beses naparalisa ng mga manggaga- 
wa ang sistema ng tren sa Britain. 
Nagsagawa ng welga ang National 
Union of Rail, Maritime and 
Transport Workers na saklaw ang 
14 na sistema ng riles noong Hunyo 
16 at 23. Nilahukan ito ng 40,000 
manggagawa at sinasabing pinaka- 
malaki sa nakaraang tatlong deka- 
da. 

Sa South Africa, nagwelga 
noong Hunyo 20 ang 4,000 
kontraktwal na myembro ng Natio- 
nal Union of Metalworkers of South 
Africa laban sa tatlong ahensya ng 
paggawa na nagsusuplay ng mga 
minero sa Impala Holdings Limited. 
Iginigiit nila ang kanilang regulari- 
sasyon sa kumpanya sa mina, dag- 
dag sa sahod na anila'y mala- 
yong-malayo sa ibinibigay sa mga 
regular na manggagawa at pagkilala 
sa kanilang unyon. Ang Impala Pla- 
tinum ang pangalawang pinakama- 
laking minahan ng platinum sa 
buong mundo. [as] 

Pambubusal sa midya sa bisperas ng pag-upo ni Marcos 


U marangkada sa bisperas ng pag-upo ni Ferdinand Marcos Jr sa Malaca- 
ñang ang pambubusal sa malayang pamamahayag. Noong Hunyo 29, 
pinagtibay ng Securities and Exchange Commission ang desisyon nito noong 


2018 na ipasara ang news site na Rappler. Bago nito, iniutos ng National 
Task Force-Elcac sa mga kumpanyang telekomunikasyon na i-block o 
harangin ng mga ito ang 28 website, kabilang ang website ng Partido 
Komunista ng Pilipinas (PKP), National Democratic Front of the Philip- 
pines, mga alternatibong midya at internasyunal na organisasyon. 


Ang sunud-sunod na pagpapa- 
sara ng daluyan ng impormasyon sa 
internet ay katumbas sa isang digi- 
tal na batas militar. Tinawag itong 
"Marcos Anti-Democracy" firewall 
ng PKP. Lantaran itong pagsikil sa 
karapatan ng mamamayan sa mala- 
yang pamamahayag, gayundin ng 
kanilang karapatang magpahayag 
ng kritisismo sa reaksyunaryong es- 
tado. 

Ipinasara ang Rappler sa ale- 
gasyong tumatanggap ng dayuhang 
pondo ang news site para sa mga 
operasyon nito. 

Sa kaso ng 28 website, ibinatay 
ang pagpapasara sa kautusan ng 


dating hepe ng National Security 
Council na si Gen. Hermogenes Es- 
peron noong Hunyo 8 na nagbansag 
sa mga website na “terorista.” Igi- 
niit ni Esperon na ang naturang 
pag-block ay nakaayon sa walang- 
batayang designasyon ng Anti-Ter- 
rorism Council (ATC) sa Partido bi- 
lang isang teroristang organisasyon 
at mga binansagan nitong “tagasu- 
porta” o “may kaugnayan” sa Parti- 
do. Sa aktwal, walang kinalaman sa 
terorismo ang MAD firewall. 
Sinalubong ang pambubusal ng 
kabi-kabilang pagkundena at pag- 
tutol. Kabilang dito ang National 
Union of Journalists of the Philippi- 


nes na noon pa'y nangamba nang 
gagamitin ang Anti-Terror Law pa- 
ra supilin ang lahat ng tipo ng kriti- 
sismo. Nanganganib na isusunod ni 
Marcos ang pagbabawal sa mga 
mamamahayag sa tradisyunal na 
midya (telebisyon, radyo at print) 
na maglathala o magbrodkas ng 
anumang kritikal sa kanya at kan- 
yang pamilya. 

Ayon kay Ret. Justice Antonio 
Carpio, walang kapangyarihan ang 
gubyerno na harangin ang mga 
website, maging ng mga tinagurian 
nitong mga "terorista. " [AB] 


Inagurasyon ng ilehitimong pangulo, 
sinalubong ng protesta 


Ginalubono ng mga protesta sa iba't ibang lugar ang inagurasyon ni 
Ferdinand Marcos Jr bilang pangulo. Sa Metro Manila, nagtipon ang 
mga progresibong grupo sa Plaza Miranda sa Quiapo kung saan inihayag 
nila ang kanilang pagtatakwil sa kanyang rehimen, pambabaluktot ng ka- 
saysayan at para sa hustisya sa napakaraming biktima ng batas militar ng 
kanyang ama. Dala rin nila ang mga isyu ng mamamayan tulad ng dagdag 
na sahod, at pagbaba ng presyo ng bilihin at langis. 


Nagkaroon ng kasabay na 
pagtitipon ang mga kaanak ng 
biktima ng batas militar at mga 
beteranong aktibista sa Bantayog 
ng mga Bayani sa Quezon City 
kung saan nanumpa silang ipag- 
papatuloy ang paglaban sa kasi- 
nungalingan ng mga Marcos at 
para sa kapakanan ng bayan. 

Sa Bicol, pinangunahan ng 
Anakbayan-Naga ang martsa mu- 
la sa Panganiban Drive sa Naga 
City tungong Plaza Oragon upang 
itakwil si Marcos. Dumalo sa 
programa ang mga aktibista mula 

sa iba't ibang distrito sa Camari- 
nes Sur. 

Nagkaroon din ng mga prog- 
rama sa Cebu, Negros at Panay 
kung saan inihayag ng iba't ibang 
organisasyon ang kanilang pagka- 
suklam sa rehimeng Marcos II. 

Sa ibayong dagat, pinanguna- 
han ng Never Forget Contingent 
ang daan-daang nagprotesta sa 
Times Square, New York City. 
Nagtipon naman ang 150 migran- 
teng Pilipino sa California para 
magpahayag din ng kanilang pag- 
takwil sa bagong rehimen. [AB] 


Ang pride ay protesta 


DAAN-DAAN ANG DELEGASYON 
ng pambansa-demokratikong grupo ng 
LGBTQ+ na Bahaghari sa protestang 
Pride sa Pasay City at Quezon City 
noong Hunyo 25 at 28. Panawagan nila, 
singilin ang rehimeng Duterte at labanan 
ang papasok na ilehitimong rehimeng 
Marcos II. 


Kabilang sila sa hindi bababa sa 55,000 
lumahok sa mga protestang Pride na ini- 
lunsad sa iba't ibang bahagi ng bansa. 
Pangunahing tema ng mga protesta ang 
panawagan ng sektor laban sa diskri- 
minasyon at pang-aapi, pagkilala sa ka- 
nilang karapatan at pagsusulong sa 
panukalang SOGIE Equality. 


Inilunsad din ang mga aktibidad sa mga 
syudad ng Baguio, Iloilo, Dumaguete, 
Butuan, sa Romblon, Cebu, Misamis 
Oriental at iba pang lugar sa bansa. Sa- 
mantala, pinamunuan ng Southern Taga- 
log Pride ang isang panrehiyong protesta 
sa UP Los Baños noong Hunyo 28. [AB] 

Hindi kaibigan ng mga magsasaka si Marcos 


Pagdurusa sa ilalim ng Masagana 99 a 


O: kanyang inagurasyon bilang presidente noong Hunyo 30, sinabi ni 
Marcos na bibigyang prayoridad niya ang pagharap sa krisis sa pagkain. 
Pinalalabas niyang noon lamang panahon ng diktadura ng kanyang ama na bi- 
nigyang pansin ang usapin ng seguridad sa pagkain, na tila pagbubudbod ng 
asin sa hindi pa naghihilom na mga sugat ng mga magsasaka. 


Ano nga ba ang nangyari sa pa- 
nahon ni Marcos Sr? Marapat la- 
mang na balik-aralin ng masang 
magsasaka at buong sambayanan 
ang malalaking kasalanan sa masang 
magsasaka ng diktadurang Marcos. 
Pakay ng seryeng ito ng Ang Bayan 
na pag-aralan ang kasaysayan ng 
pagpapahirap sa masang magsasaka 
sa ilalim ng batas militar upang mu- 
lat na harapin ang anumang pakana 
ni Marcos na maghahatid ng dagdag 
na pagdurusa sa masang magsasa- 
ka. 


Binangkarote ng Masagana 99 
ang kabuhayan ng magbubukid 

Taong 1972 nang sinalanta ng 
mga peste at sakuna ang mga saka- 
han na nagresulta sa malaki at ma- 
lawak na perwisyo at paghihirap sa 
mga magsasaka. Tinuntungan ito ng 
diktador na si Marcos upang itulak 
ang programang Masagana 99 
noong Mayo 1973 upang pataasin 
diumano ang produktibidad ng mga 
magsasaka. Pero sa proseso, bi- 
nangkarote niya ang masang magsa- 
saka. 

Ang Masagana 99 ay bersyon ni 
Marcos Sr ng “Green Revoluti- 
on” (GR) na pakana ng International 
Monetary Fund, World Bank (WB) at 
United States Agency on Internatio- 
nal Development (USAID), ng Bayer, 
Monsanto at iba pang transnasyunal 
na korporasyon sa agrikultura. 

Unang sangkap nito ang pagpa- 
palaganap sa paggamit ng mga bin- 
hing palay na HYV (high-yielding va- 
riety o binhing mas malakas bumu- 
nga): at ikalawa, ang malawakang 
pagpapautang na pinangangasiwaan 
ng gubyerno. Tinarget nito na uma- 
bot sa 99 kaban ng palay kada ek- 
tarya ang maaani ng magsasaka. 
Ang HYV ay mga binhing gawa sa 

loob ng mga laboratoryo tulad ng 
International Rice Research Institu- 
te. Pero para mamunga, nangangoai- 
langan ang mga HYV ng mas mara- 
ming kemikal na abono at pestisidyo 
—na nilikha at pinagtutubuan ng 
mga agrochemical na transnasyunal 
na korporasyon. 

Mula 1972 hanggang 1982, 
umabot sa 51.5 bilyon ang kabuuang 
pautang ng WB para pondohan ang 
Masagana 99. Bumubuo ito ng 44% 
ng lahat ng pautang ng WB sa ban- 
sa. Napunta ang kalakhan nito sa 
pagbili ng mga imported na mga in- 
put (abono, pestisidyo, pagkain) at 
mga pyesa ng makina na noong 1984 
ay umabot sa 9996 ng 5150 milyong 
pautang. 

Nagpalobo sa gastusin sa pagsa- 
saka ang paggamit sa mga HYV. Sa 
pagitan ng 1966 at 1979, sumirit 
nang 89% ang gastusin sa produk- 
syon ng palay. Pinakamalaki ang 
pagtaas ng gastos sa imported na 
inputs, na halos tatlong beses 
(26296) kaysa dati. 

Para tiyaking nabibili ang mga 
kinakailangang kemikal para sa mga 
HYV, itinulak ng Masagana 99 ang 
pagpapautang ng mga bangko sa 
magsasaka. Para mabilis ang 
pagproseso, inalis ang mga kolateral 
bilang rekisito. Sinagot naman ng 
gubyerno ang hanggang 85% ng pag- 
kalugi ng mga bangko mula sa mga 
pautang. Itinulak din ng WB na itak- 
da ng “merkado” ang interes sa mga 
pautang. Mula sa dating 1296 la- 
mang, tumaas sa 16% hanggang 38% 
ang interes sa mga pautang sa Ma- 
sagana 99 noong 1984. 

Ipinagmalaki ng diktadurang 
Marcos na naabot ang “rice-self 
sufficiency” noong 1975 at nakapag- 
eksport ng bigas ang Pilipinas ng 
mga taong 1977-1983. Ang hindi bi- 


nabanggit ay kung papaanong ang 
mga “tagumpay” na ito ng Masaga- 
na 99 ay nagdulot ng mas marami at 
pangmatagalang pinsala sa kabuha- 
yan ng magbubukid at mamamayan 
sa kanayunan. 

Tumaas nga nang 55% ang pro- 
duksyon, pero lumaki naman nang 
89% ang gastos ng mga magsasaka. 
Hindi ito kayang tumbasan ng napa- 
kaliit na 20% dagdag sa kita ng mga 
magsasaka sa pagitan ng 1966 at 
1976. Resulta nito, dumami ang mga 
magsasakang nawalan ng kakaya- 
nang magbayad sa mga utang. Pag- 
sapit ng 1979, nasa 45.8% na lamang 
ang nakakapagbayad ng utang. 

Unti-unting nawalan ng kakaya- 
han ang mga magsasaka na kumuha 
ng mga pautang na pinangangasiwa- 
an ng gubyerno. Noong 1980-1984, 
nasa 60,000 magsasaka na lamang 
ang kabilang sa Masagana 99, mula 
sa kalahating milyon noong 1974- 
1975. Nabangkarote ang milyun- 
milyong magsasaka at bumagsak ang 
antas ng kabuhayan sa kanayunan. 
Pagsapit ng 1983, umabot sa 73% ng 
pamilya sa kanayunan ang mahirap, 
mula sa 3396 noong 1971. 

Pagsapit ng 1984, bumalik na sa 
pag-iimport ng bigas ang Pilipinas at 
isang taon pagkatapos nito, tumigil 
na ring mag-eksport ng bigas. 

Dagdag pa, nilason ng mga ke- 
mikal ang kalikasan at nasira ang li- 
kas na pataba. Malaki ang pinsala sa 
kalusugan ng mga magsasaka tulad 
ng pagkasira ng atay dahil sa ekspo- 
syur sa kemikal, binura ang maya- 
mang kulturang Pilipino sa pagsasa- 
ka at pinatay ang mga tradisyunal 
na binhi. 

[AB] 

Malabong magkaroon ng usapang pangkapayapaan 


N akakiling ang rehimeng Marcos II sa pagpapatuloy ng patakaran ni 
Rodrigo Duterte ng pagpigil sa usapang pangkapayapaan, paggamit sa 
Anti-Terror Law para pabweluhin ang terorismo sa estado at red-tagging, ma- 
ramihang pang-aaresto, tortyur at maramihang pagpatay sa hungkag na pag- 
tatangkang wasakin ang demokratikong rebolusyong bayan. Ito ang pahayag 
ni Jose Maria Sison, Chief Political Consultant ng National Democratic Front of 
the Philippines (NDFP) noong araw ng panunumpa ni Ferdinand Marcos Jr. 


Walang indikasyon na gugustu- 
hin ni Marcos na makipag-usap, ani- 
ya. Hindi rin ito madaling bumalik sa 
gitna ng kasalukuyang patakaran ng 
GRP na all-out war. “Walang maga- 
gawa ang NDFP para ibalik ang usa- 
pan kung magmamatigas ang GRP sa 
all-out war policy nito,” ayon kay Si- 
son. 

Dagdag niya, ni minsan ay hindi 
nakipag-usapang pangkapayapaan 
ang pasistang diktadurang Marcos I 
at hindi rin nito kailanman nawasak 
ang rebolusyonaryong kilusan. “Sa 
halip, nagawa ng kilusan ng mama- 
mayan na saklawin ang buong bansa... 
na sa kahuli-hulihan ang naging da- 
hilan sa pagbagsak ng pasistang 
diktadura.” 

Ang pagpasok sa usapang pang- 
kapayapaan ng lahat ng mga naupo 
sa reaksyunaryong estado--mula sa 
panahon ni Cory Aquino hanggang 


sa panahon ni Rodrigo Duterte--ay 
para palabasin lamang na sila ay 
maka-kapayapaan at upang isagawa 
ang malawakang sarbeylans sa ha- 
nay ng mga rebolusyonaryo at pana- 
tilihin ang mapagsamantala at ma- 
pang-aping naghaharing sistema. 
Ginagawa rin nila ito sa tangkang 
ilagay sa pusisyon ng kapitulasyon 
ang NDFP, ani Professor Sison. 

Tinawag niyang “wala sa kata- 
yuan” ang nakababatang Marcos 
matapos ito “mahalal” bilang presi- 
dente sa pamamagitan ng minanipu- 
lang eleksyon sa tulong ng tiranong 
si Duterte at kanyang sindikato sa 
Comelec. 

“Maaari siyang managinip na 
magkakaroon ng pangalawang pag- 
kakataon ang kanilang pamilya sa 
pagwasak sa rebolusyonaryong kilu- 
san,” ani Sison. “Pero dapat niyang 
alalahanin na ang kilusang ito ay lu- 


maki at lumakas nang hindi ito na- 
wasak ni Marcos Sr.” 

Gayunpaman, laging bukas ang 
National Democratic Front of the 
Philippines. na  makipag-usapang 
pangkapayapaan sa Gubyerno ng Pi- 
lipinas, sinuman ang presidente ni- 
to. 

“Kung handa ang administra- 
syon na makipag-usap, bakit hindi?” 
aniya. “Madali lang naman buhayin 
ang usapan,” ani Sison. Kailangan 
lamang pagtibayin ng GRP o ni 
Marcos Jr ang nauna nang mga na- 
pagkasunduan na dati nang napag- 
kaisahan at pinirmahan ng dalawang 
partido. [a8] 


4 na opensiba, inilunsad ng BHB-Sultan Kudarat 


Ar: na armadong opensiba ang inilunsad ng Bagong Hukbong Bayan 
(BHB)-Sultan Kudarat mula Hunyo 15 hanggang Hunyo 29 laban sa nag- 
o0perasyong mga yunit ng pulis at sundalo. 


Pinasabugan at pinaputukan ng 
BHB ang kontra-insurhensyang yu- 
nit ng Philippine National Police 
Special Action Force (PNP-SAF) na 
nag-ooperasyon sa Sityo Meleb, Ba- 
rangay Butril, Palimbang noong 
Hunyo 29. Limang pulis ang napatay 
habang dalawa ang nasugatan. 

Sa parehong bayan, pinaputu- 
kan ng BHB ang pwersa ng 7th IB sa 
Sityo Fliko, Barangay Balwan noong 
Hunyo 15 ng hapon. Sinundan ito ng 
isa pang armadong aksyon ng mga 
Pulang mandirigma noong Hunyo 18 
laban sa 37th IB sa Barangay Mo- 


lon. Dalawang araw matapos nito, 
umatake muli ang BHB laban sa 38th 
IB sa parehong barangay. Hindi ba- 
baba sa limang sundalo ang nama- 
tay. Tinitiyak pa kung ilan ang nasu- 
gatan. 

Ayon sa ulat ng yunit ng BHB, 
ang mga sundalo ay bahagi ng halos 
isanlibong tropang nag-ooperasyon 
sa lugar. Kabilang sa mga nag-oope- 
rasyong yunit ang 38th IB, ang ba- 
talyong nangangasiwa sa mga 
CAFGU at direktang nagseserbisyo 
sa DM Consunji Inc at naggug- 
wardya sa mga operasyon pagtotro- 


so at iba pa. 

Iniulat din ng yunit ng BHB ang 
dagdag na aabot sa 30 kaswalti 
(hindi pa kumpirmado kung ilan ang 
napaslang) sa hanay ng mga sundalo 
sa mis-engkwentro sa pagitan ng 
kanilang mga yunit noong Hunyo 18. 
Kinukumpirma pa ng BHB ang pau- 
nang ulat kaugnay ng posibleng 
paghulog ng bomba ng AFP sa sarili 
nilang pwersa. 

Sa Camarines Sur, pinasabugan 
ng mga Pulang mandirigma ng BHB 
ang nag-ooperasyong yunit ng 9th 
ID sa Sityo Balaybayon, Barangay 
Tanauan, Presentacion noong Hun- 
yo 15. Tatlo ang napatay habang 
walo ang nasugatan sa nag-oopera- 
syong mga sundalo. [as] 

Panghihimasok at pandarambong ng mga 
Amerikanong kumpanya sa FSMR 


Pain ng imperyalistang US ang pang-aatake nito sa mamamayan ng 
Far South Mindanao Region (FSMR). Kasabay ng walang awat na pang- 
aagaw ng lupa at pandarambong ng mga dambuhalang kumpanyang Amerika- 
no sa agribisnes, nakaamba naman ngayong pumasok ang malalaking 
kumpanyang Amerikano sa mina para dambungin ang likas na yamang kabun- 


dukan ng rehiyon. 


Yamang mineral sa FSMR 

Ayon sa mga pag-aaral, mata- 
tagpuan sa iba't ibang lugar sa rehi- 
yon ang masaganang deposito ng 
mga mineral na mahalaga sa in- 
dustriya at pandaigdigang kalakal. 
Sa kabuuan, pinakamalaki ang tag- 
lay nitong depositong tanso na 
umaabot sa 2.9 bilyong metriko to- 
nelada. Mayroon din itong deposi- 
tong bakal na tinatayang nasa 2.5 
milyong metriko tonelada, at ginto 
na 2.275 milyong metriko tonelada. 
Bukod sa mga nabanggit ay maka- 
buluhan din ang mga deposito ng pi- 
lak, zinc, lead, manganese at iba pa. 
Sa hangganan ng mga prubinsya ng 
South Cotabato, Sarangani, Sultan 
Kudarat at Davao del Sur ay mata- 
tagpuan ang pinakamalaking depo- 
sito ng ginto sa buong timog-sila- 
ngang Asya, at isa sa pinakamala- 
king deposito ng tanso sa buong 
mundo. 

Ang kasaganaan nito sa mga li- 
kas na yamang mineral ay umakit sa 
malalaking lokal at dayuhang ka- 
pitalista na mamuhunan sa mga 
proyektong mina sa rehiyon. Pa- 
ngunahin dito ang Tampakan 
Gold-Copper Project na pinaka- 
malaki sa buong bansa at nagka- 
kahalaga ng 55.9 bilyon. Subalit 
matagumpay na nilabanan at na- 
patigil ng mamamayan ang ope- 
rasyon nito. 

Batay sa datos noong Mayo 
2022, mayroon nang 41 na mga 
pribadong lokal at dayuhang 
kumpanya na pinagkalooban ng 
56 na mga konsesyon sa iba't-i- 
bang mga prubinsya. Sa ka- 
buuan, ito ay may pinagsamang 
lawak na aabot sa 345,548 ek- 
tarya o 15.35% ng lupang saklaw 


ANG BAYAN Hulyo 7, 2022 


ng rehiyon. Aprubado na ang opera- 
syon ng 15 na konsesyong humaha- 
wak ng aabot sa 96,052 ektarya. 
May nakapila ring 41 na konsesyong 
sasaklaw sa 249,496 ektarya. 


Imperyalistang interes sa mina 
Hindi bababa sa 17 kumpanya sa 
mina rito ang buong pinagmamay-a- 
ri ng mga dayuhan. Walo sa mga ito 
ay mga korporasyong pag-aari ng US 
at mayroong hinahawakan na mga 
konsesyong may pinagsamang lawak 
na 53,081 ektarya. Kabilang sa pi- 
nakamalaki nito ay ang Providence 
Mining, Shamrock Metals, Kala- 
mazoo Mining at Galactica Mining. 
Ang Kalamazoo Mining ay pag- 
aari ng The Kalamazoo Company ng 
US. Nakabase ang operasyon nito sa 
Australia at may mga interes sa 
ilang bansa sa Southeast Asia. Ang 
Providence Mining naman ay isang 
Amerikanong multinasyunal na may 
malawak na operasyong mina sa 
Africa at North America. Habang 
Qi 
| 


ang Shamrock Metals at Galactica 
Mining ay mga subsidaryo ng mala- 
laking industriya sa US na Shamrock 
System at Galactica Group USA na 
may iba't-ibang mga negosyo sa 
loob at labas ng US. 

Nakakonsentra sa Sultan Kuda- 
rat at South Cotabato ang opera- 
syon ng pito sa walong kumpanya. 
Sinasaklaw nito ang kalakhang ba- 
hagi ng timog ng Daguma Range, 
ang Mt. Parker at malawak na ba- 
hagi ng T'boli at ang Mt. Musa sa 
hangganan ng South Cotabato at 
Sarangani. Ang nabanggit na mga 
kabundukan ay saklaw ng lupang 
ninuno ng mga Moro at mga Dula- 
ngan-Manobo sa Sultan Kudarat at 
mga T'boli at B'laan sa South Cota- 
bato. Dito rin matatagpuan ang 
mga kasukalan at katubigan na su- 
musuporta sa malawak na lupaing 
agrikultural sa rehiyon. 


Gwardyado ng militar 

Bagamat matagal nang nagsul- 
putan ang mga lugar ng minahan sa 
FSMR, noon lamang dekada 1990 
nag-umpisa ang malawakang pag- 
galugad sa mga bundok ng rehiyon 
para sa mina. Kasabay ng pagpasok 
ng mga dayuhan at lokal na kum- 
panya, pinatibay ng estado ang pre- 
sensyang militar para de- 
pensahan ang mga opera- 
syon nito. 

Sa nagdaang tatlong de- 
kada, inilunsad ng estado 
ang madugong kampanya la- 
ban sa mga tumututol sa mi- 
na. Inatake ang mga komu- 
nidad ng mga Lumad at Mo- 
ro at isinagawa ang mga 
masaker at pamamaslang. 
Sinagot ito ng mas malawak 
at mas malalakas na demok- 
ratikong pagkilos ng mama- 
mayan at armadong 
pag-aalsa ng masa. Sa naka- 
raang halos apat na dekada, 
matagumpay nilang napigi- 

Apat na may sakit na Pulang mandirigma, minasaker 


NA 8ersavors pinaslang ng mga sundalo ng 94th IB at lokal na pulis 
ang apat na may sakit na Pulang mandirigma ng Bagong Hukbong 


Bayan sa Sityo Calunakon, Barangay Santol, Binalbagan, Negros Occidental 
madaling araw ng Hulyo 6. Nagpapagaling ang mga mandirigma nang 
arestuhin sa kanilang tinutuluyang bahay. Imbes na ituring na mga bihag ng 
digma sang-ayon sa internasyunal na makataong batas, minasaker ng mga 
sundalo sina Roel Ladera (Ka Jack), Nica Dela Cruz (Ka Chai), Alden Rodriguez 
(Ka Rocky), at Roel Deguit (Ka Caloy). Pinalabas ng mga sundalo na napaslang 
sa isang engkwentro sa katabing barangay ang apat. 


Noong Hunyo 29, binaril ng hin- 
di kilalang lalaki si Federico "Deng" 
Gempesaw, anawnser sa radyo, ha- 
bang pauwi sa kanilang tahanan sa 
Sityo Macangan, Barangay Carmen, 
Cagayan de Oro City. Pangatlo si 
Gempesaw sa mamamahayag na pi- 
naslang sa Mindanao ngayong taon 
lamang. 

Pambubuwag. Marahas na bi- 
nuwag ng mga bayarang maton ang 
welga ng mga manggagawa sa Tan- 
duay Distillers sa Talisay, Negros 
Occidental noong Hunyo 28. Sa bid- 
yong inilabas sa social media, pinag- 
sisipa ng mga maton ng Talisay Lo- 
gistics Packaging Corporation ang 
mga manggagawa at mga kubol na 
itinayo ng Tanduay Bottle Sorters 
Organization (TanSO-SUPER). Ini- 
lunsad nila ang welga laban sa plano 


ng kumpanya na bawasan ang araw 
ng kanilang trabaho na magreresul- 
ta sa pagbagsak ng kanilang sahod. 
Panawagan din nila ang pagbabalik 
sa mga tinanggal, regularisasyon ng 
mga kontraktwal at pagbibigay sa 
kanila ng mga benepisyo. 

Pag-aresto. Sa Aklan, 30 ele- 
mento ng 301st IBde ang nagbahay- 
bahay sa mga purok ng C. Laserna 
St., Poblacion, Kalibo noong Hunyo 
22 upang tugisin at alamin ang 
kinaroroonan nina Kim-Sin Tugna at 
George T. Calaor, mga upisyal ng 
Bayan-Aklan. 

Samantala, inaresto ng lokal na 
pulis si Susan Agner, lider ng Pama- 
lakaya sa Maragondon, Cavite, kabi- 
lang ang tatlo pang residente ng Ba- 
rangay Patungan noong Hunyo 23. 

Militarisasyon. Mula Mayo 28, 

lan ang operasyon ng open-pit mi- 
ning sa rehiyon. 

Para paluhurin sila at hawanin 
ang daan para sa mga mina, pina- 
tindi ng estado ang karahasan at 
pang-aatake sa tabing ng kontra- 
insurhensya at kontra-terorismo. 
Ginamit ng AFP ang teknolohiya, 
armas at bomba ng US sa pagsasa- 
gawa ng sarbeylans at pananala- 
kay sa mga lugar na target ng mga 
proyektong mina. 

Sa kasalukuyan, nagpapatuloy 
ang nakapokus na operasyon ng 
6th ID at Joint Task Force Central 
sa Palimbang, Sultan Kudarat. Ang 
nasabing lugar ay target ng opera- 
syon ng apat na dambuhalang mul- 
tinasyunal na kinabibilangan ng 
Mt. Peak Mining, Kalamazoo at 


Galactica, at Lazarus Corporation 
ng England. Ang Lazarus ay kum- 
panyang pagmamay-ari ni Dominic 
Wightman, isang kilalang promo- 
tor ng pakanang "kontra-teroris- 
mo at kontra-extremismong Is- 
lam" sa Europe at US. 

Sa kabila ng panunupil at pan- 
darahas ng estado ay patuloy na 
lumalaban ang mamamayan sa re- 
hiyon. Muling lumalakas ang kilu- 
san ng mga Lumad, Moro at mag- 
sasaka sa kanayunan para ipag- 
tanggol ang lupa, habang sa ka- 
lunsuran ay nanunumbalik ang sig- 
la ng mga kampanya kontra mina. 
Umaani naman ng tagumpay ang 
paglaban ng masa at armadong re- 
bolusyonaryong kilusan sa pana- 
nalakay ng estado sa Sultan Kuda- 
rat. [a5 


kinubkob ng mga elemento ng 303rd 
IBde ang 32 sityo, limang barangay 
sa Himamaylan City at Moises Padil- 
la sa Negros Occidental. Saklaw din 
ng kanilang operasyon ang mga erya 
ng La Libertad, Guihulngan City at 
Vallehermoso sa Negros Oriental. 

Sa Himamaylan City, mahigit 
600 sundalo ang nakakampo sa 24 
na sityo sa apat na barangay dito. 
Pangunahing apektado dito ang mga 
katutubong Tribu Magahat at Bu- 
kidnon na naninirahan sa lugar. Pi- 
tong sibilyan, kabilang ang dala- 
wang menor de edad, ang iligal na 
inaresto at ininteroga sa Sityo Lu- 
noy at Conalum. 

Sinalakay naman ang upisina ng 
samahan ng magsasaka sa Barangay 
Carabalan at ininteroga ang 
tagapangulo ng asosasyon. Kinum- 
piska din ng mga ito ang mga pape- 
les at ligal na katibayan ng asosa- 
syon. Sa Moises Padilla, mahigit 
100 sundalo ang nakapwesto sa mga 
sityo ng Barangay Quintin Remo. 

Pwersahang pagpapasuko. Pi- 
nasinungalingan ng mga residente 
at ng BHB-Mt. Apo Subregional 
Command ang pagparada ng 72nd 
IB sa mag-amang sibilyan bilang 
mga Pulang mandirigma sa Bara- 
ngay Magsaysay, Kibawe, Bukidnon 
noong Hunyo 23. Taliwas sa paha- 
yag ng AFP, ang dalawa ay mga 
magsasaka sa lugar. 

Samantala, nakalaya na si Nimfa 
Lanzanas, isa sa mga iligal na ina- 
resto sa koordinadong serye ng mga 
pag-aresto at reyd na binansagang 
Bloody Sunday sa Southern Tagalog. 
Ibinasura ng Calamba City Regional 
Trial Court ang mga kaso laban sa 
kanya noong Hunyo 29. 

Gayundin, ibinasura ng korte 
ang unang dalawang kaso na isi- 
nampa ng mga pulis laban sa #Ti- 
nang83 noong Hunyo 27. May li- 
mang kaso pang kinakaharap ang 
grupo. Noong Hunyo 20, pormal na 
kinilala ng Department of Agrarian 
Reform ang mga magsasaka bilang 
lehitimong mga benepisyaryo ng as- 
yenda. [26] 

MADALING 


SALITA 


70% 


ng mga Pilipino ang kulang sa 
rekomendadong dami ng masustansyang 
pagkain dahil hindi ito abot-kaya 

ng karamihan. 


Pinagkunan: Philippine Institute 
for Development Studies, Hunyo 2022 


P577 MILYON 


para sa mga contact tracer at iba 
pang gastos pampandemya ang 
hindi inilabas ng Department of 
Interior and Local Government sa 
kabila ng mahigpit na 
pangangailangan. 


Pinagkunan: Commission on Audit 


P55.14-51 


ang palitan ng piso sa dolyar, 
pinakamataas sa 16 taon. 


Lalong magtutulak ito ng 
pagtaas ng gastos sa produksyon at 
presyo ng mga bilihin, at pagkabawas 
sa kita ng mamimili at mga lokal na 
prodyuser. 


P75 BILYON 


halaga ngayon ng coco levy na hinuthot 
ng mga Marcos sa ilalim ng diktadura. 


Ang mga ari-ariang binili gamit ang pondong ito 
ay nagkakahalaga P111.3 bilyon sa ngayon. 


6.252 


lamang sa 30,000 na ekstrahudisyal 
na pamamaslang ang inaamin ng 
PNP na pinatay ng mga pulis sa 
mga “shootout” mula 
Hulyo 2016 hanggang Mayo 2022 
sa ngalan ng “gera kontra-droga” 


Pinagkunan: RealNumbersPH 


163 MILYON 


n 
| 
| 
| 
| 
| 
| 
i plastik na sachet ang ginagamit 
| at itinatapon kung saan-saan 


araw-araw sa Pilipinas. 


Kalakhan sa mga ito ay 
napupunta sa mga dagat 

at pumapatay ng maraming 
hayop at halamang dagat. 


para sa presidente at 
pagkakataong mahalal muli 
(re-eleksyon) ang gusto ng isang 


ng kanyang inagurasyon. 

mambabatas na “charter change” 
bilang regalo kay Marcos Jr sa araw 


Pinagkunan: Global Alliance 
for Incinerator Alternatives 


proxy war ng US o gerang 
sinulsulan nito sa anyo ng 
pag-aarmas sa mga lokal na 
hukbo sa Africa, Middle East 
at Asia mula 2017 
hanggang 2020. 


Pinagkunan: The Intercept, Hulyo 2022 


Pagsikil sa karapatan sa aborsyon sa US, 
sinalubong ng mga protesta 


C oron ang mga protesta sa mayor na mga syudad sa US mula Hunyo 20 
matapos baligtarin ng Korte Suprema rito ang batas na nagtitiyak sa ka- 
rapatan ng kababaihan na magkaroon ng opsyon sa aborsyon. Liban sa mala- 
laking rali sa labas ng Korte Suprema sa Washington DC, nagkaroon ng pagki- 
los sa mayor na mga syudad sa bansa. Sa labas ng US, nagkaroon din ng mga 
rali sa Australia, Germany at United Kingdom. 


Ayon sa mga nagprotesta, ipi- 
nagkait ng Korte Suprema sa sektor 
ng kababaihan, laluna ng mga kaba- 
baihang minorya sa US, ang kanilang 
karapatan sa aborsyon na itinutu- 
ring na krusyal na serbisyong pang- 
kalusugan. Panawagan nila ang our 
bodies, our choice (katawan namin, 
desisyon namin) at we won't go 
back (hindi kami babalik) na puma- 
patungkol sa 50 taong tuluy-tuloy na 
pakikibaka ng kababaihan para rito. 

Sa botong 5-4, binaliktad ng 
Korte Suprema ang makasaysayang 
desisyong Roe v Wade, ang desi- 
syong sumaklaw sa karapatan sa 
aborsyon, sa dahilang walang direk- 
tang sinasabi ang konstitusyon 
kaugnay dito at sa gayon ay hindi ito 
karapatang garantisado. Dulot nito, 
magiging iligal ang aborsyon sa ha- 
los kalahati ng mga estado sa US. 


Ano ang Roe v Wade? 

Ang Roe versus (laban) Wade ay 
isang makasaysayang desisyon ng 
Korte Suprema sa US na inilabas 
noong 1973 na nagsabing saklaw ng 
14th Amendment ng konstitusyong 
Amerikano o ng pundamental na ka- 
rapatan sa pribasiya, ang karapatan 
ng babae na tapusin ang kanyang 
pagbubuntis. Ibinunsod ito ng kaso 
ni Norma McCorvey, na itinago sa 
pangalang Jane Roe, laban sa noo'y 
abugado ng estado ng Texas na si 
Henry Wade. 

Sa nakaraang 50 taon, pinang- 
hawakan ng milyun-milyong kaba- 
baihan ang desisyong ito. Nagmu- 
mula ang karapatang ito sa pagkilala 
na ang isang embryo ay bahagi ng 
katawan ng babae, at sa gayon ay 
siya at siya lamang ang may karapa- 
tang magdesisyon kaugnay dito. 

Hindi siya maaring pwersahin ng es- 
tado na ipagpatuloy ang isang pag- 
bubuntis. 

Mula nang ilabas ang desisyon, 
at sa kabila ng mga tuluy-tuloy na 
mga atake rito, hindi ginawang 
pangkalahatang batas ang Roe v 
Wade, nanatiling target ng pagpa- 
pabaliktad. 


Pangangalagang pangkalusugan 

Ang aborsyon ay isang simple at 
komun na operasyong medikal na iti- 
nuturing ng World Health Organiza- 
tion bilang esensyal na bahagi ng 
serbisyong medikal. Ito ay ligtas ka- 
pag isinagawa sa tamang paraang 
angkop sa antas ng pagbubuntis, at 
ng taong may karampatang kasana- 
yan. 

Maraming dahilan kung bakit 
nagpapa-abort ang isang babae. Ka- 
bilang dito ang palpak at/o kawalang 
akses sa kontrasepsyon, panggaga- 
hasa, incest (relasyong sekswal sa 
pagitan ng malapit na magkakamag- 
anak), karahasan sa kamay ng kapa- 
reha, mga anomalya o malformation 
sa embryo, pagkakasakit sa panahon 
ng pagbuntis at iba pa. Isinasagawa 
rin ito kapag nasa panganib ang bu- 
hay ng isang babae dulot ng mga 
kumplikasyon sa pagbubuntis at pa- 
nganganak. 

Taun-taon, nasa 13% ng mga 
maternal death (pagkamatay dulot 
ng panganganak) ay dahil sa di ligtas 
na aborsyon, ayon sa WHO. Pinaka- 
bulnerable rito ang kababaihan sa 
mga atrasadong bansa kung saan 
220 sa bawat 100,000 na sumasaila- 
lim sa gayong operasyon ang nama- 
matay. 

Sa Pilipinas, hindi lamang ma- 
higpit na ipinagbabawal ang abor- 

syon sa lahat ng kaso (kabilang sa 
mga kaso ng panggagahasa, incest, 
pagbubuntis ng mga bata o sitwa- 
syong pangkagipitan kung saan na- 
nganganib ang buhay ng ina), 
maaari pang sampahan ng kasong 
kriminal ang babae o batang nagpa- 
abort, ang nagsagawa ng 
operasyong medikal o nagbenta o 
namigay ng “abortives” at tumulong 
dito. 

Ayon sa isang pananaliksik 
noong 2013 ng Guttmacher Institu- 
te, umaabot sa 1,000 kababaihan sa 
Pilipinas ang namamatay taun-taon 
dulot ng di ligtas na aborsyon. Dahil 
sa limitado, kung meron man, na 
akses sa kontrasepsyon, halos kala- 
hati ng pagbubuntis sa Pilipinas ay 
“di sinasadya." Nanganganak ang 
mga nanay dito ng lampas sa bilang 
na gusto nilang anak. Pinakaapek- 
tado ang mga nanay ng pinakamahi- 
hirap na pamilya na nanganganak 
ng abereyds na limang anak, kum- 
para sa abereyds na tatlo sa pang- 
kalahatan. 

Sa taya ng pananaliksik, nasa 
pagitan ng 22 at 31 aborsyon kada 
1,000 kababaihan ang naganap 
noong 2000. Ibig sabihin, maaaring 
umabot sa 610,000 aborsyon ang 
naganap sa Pilipinas noong 2012. 

Pinakamalaking dahilan ng mga 
nagpapa-abort ang kawalang kaka- 
yahan o panggastos para magpalaki 
ng anak o dagdag na anak. Sang- 
katlo ang nagsabing hindi suportado 
ng kanilang kapareha ang pagbu- 
buntis o di kaya'y masyado pa silang 
bata para maging ina. May 13% na 
nagsabing nagpa-abort dahil resulta 
ang kanilang pagbubuntis ng pwer- 
sahang pakikipagtalik. Dalawang- 
katlo (2/3) ng kababaihang nagpa- 
abort ay mula sa mahihirap na pa- 
milya. [AB] 

